મોંઘા ઈલાજ, વધતી ઈન્કમ અને જાગ્રૃતતાથી હેલ્થ ઈન્શ્યુરન્સ સેકટર વાર્ષિક 26 ટકાના દરથી વધી રહ્યું છે. હાલ સ્થિતિ એ છે કે મોટાભાગની હેલ્થ ઈન્શ્યુરન્સ કંપનીઓની પાસે ગ્રોહકોના હેલ્થ રેકોર્ડનો કોઈ ડેટા નથી. આ કારણે આ કંપનીઓ ગ્રાહકોના સતત બદલાઈ રહેલા સ્વાસ્થ્યને ટ્રેક નથી કરી શકતી. એવામાં આ સેકટરની ઘણી મોટી કંપનીઓ હવે હેલ્થકેર પ્રોવાઈડર્સ, ડાયગ્નોસ્ટિક લેબ, ફિટનેસ ગેજેટ અને વિયરેબલ ડિવાઈસ બનાવનારી કંપનીઓ સિવાય ઓનલાઈન હેલ્થકેર પ્લેટફોર્મથી ડેટા શેયરિંગ પર ફોકસ કરી રહી છે. કંપનીઓ આવનારા દિવસોમાં ફૂડ ડિલિવરી એપ્સથી પણ ડેટા લઈ શકે છે. તેનાથી વિમા કંપનીઓને તમારી સંપૂર્ણ હેલ્થ પ્રોફાઈલ બનાવવામાં મદદ મળશે.